Δεν καταλαβαίνω γιατί…
Πρώην ΑΤΟ;
Άρα, ξέρεις καλύτερα.
-Συγγνώμη. Ανησυχούσαμε. -Δεν είναι η δουλειά σας.
Γιατί να μην ασκήσω δίωξη και στους δυο για παρακώλυση έρευνας;
Ο Χολτ Ρόλινς ήταν μέσα στο σπίτι. Κι η Ρόουζ Γκιλ επίσης.
Ακριβώς. Φαίνεται πως ήταν εκεί τουλάχιστον κάνα δυο μέρες.
-Κάτω απ' τη μύτη σας. -Πώς σας ξέφυγαν;
Έξω!
Και τώρα τι; Θα ασκήσετε δίωξη;
Αρχηγέ.
Ήρθα το συντομότερο.
Δουλεύετε την υπόθεση μαζί;
Γιατί πηδάνε την έρευνά σου.
Το ξέρεις ότι ο λόγος που βρήκαμε το σπίτι είναι αυτή;
Όμως δεν θα ανακατευτούν ξανά.
Αλλιώς, βγήκες απ' την υπόθεση.
Δώσ' μου μόνο έναν λόγο. Μόνο αυτό θέλω, Έιμς. Μόνο έναν λόγο.
Μη μου το ξανακάνεις ποτέ αυτό.
Συγγνώμη. Παρασύρθηκα.
Άσε μας έστω να σου πούμε τι βρήκαμε.
-Εντάξει. -Έτσι εξηγείται.
Ότι βρίσκω στοιχεία κι εσύ παιδεύεσαι;
Όχι. Ότι έχεις κόπανους φίλους.
Κάτι συνέβη μεταξύ Χολτ και Ρόουζ. Έγινε πάλη.
Εκείνη είχε συνταγή για αριπιπραζόλη.
Τα χάπια που άφησαν πίσω.
Πρέπει να βρούμε τη Ρόουζ πρώτοι.
Το 1967 η Καλιφόρνια ψήφισε τον νόμο Λάντερμαν-Πέτρις-Σορτ,
από τους δύο Δημοκρατικούς και τον έναν Ρεπουμπλικανό που τον παρουσίασαν.
Ήταν η νομοθεσία που κατέστρεψε τις μονάδες ψυχικής υγείας.
Νοσοκομεία έκλεισαν.
Πρώην ασθενείς πλημμύρισαν τους δρόμους χωρίς τα μέσα να επιβιώσουν.
Το 1981 ο Ρίγκαν κατήργησε
τον νόμο περί Συστημάτων Ψυχικής Υγείας του προέδρου Κάρτερ.
Χρόνια αργότερα, η μελέτη μιας ομάδας πίεσης από το Σαν Φρανσίσκο
ανέφερε ότι το 55% των χρονίως αστέγων
έχει ψυχολογικές και ψυχιατρικές παθήσεις.
Έκτοτε, η πολιτεία μας έχει καταβάλει κάθε δυνατή προσπάθεια
να αντιμετωπίσει το θέμα των αστέγων.
Είτε ευθύνονται τα οικονομικά, η ενδοοικογενειακή βία,
οι έφηβοι που το σκάνε ή τα εγκαταλειμμένα παιδιά,
έχει παρατηρηθεί μια σταθερή άνοδος στο ποσοστό των αστέγων.
Χολτ Ρόλινς, Ρόουζ Γκιλ και Μάικα Κιθ πέρασαν τα χρόνια της διάπλασής τους
ζώντας στους δρόμους.
Για εκείνους, το σπίτι δεν ήταν μόνο ένα κτίσμα.
Ήταν η ύπαρξη του άλλου.
Ξέρουμε πως η Ρόουζ επικοινωνούσε με τον Τζόσουα για αρκετούς μήνες
προτού εκείνος δολοφονηθεί.
Άραγε η Ρόουζ Γκιλ είναι το χαμένο κομμάτι ανάμεσα στον Χολτ
και στον φόνο του Τζόσουα;
ΝΟΑ ΙΣΧΥΕΙ ΤΟ ΡΑΝΤΕΒΟΥ ΜΑΣ ΣΤΟ THE KNOCK;
Να πάρει!
Ναι.
Γεια, κοπελιά. Τι κάνεις;
Καλύτερα, από τότε που το ψάχνεις.
Μάρκους, ο αστυνομικός Φερνάντο Κεζάντο. Φερνάντο, ο Μάρκους Κίλεμπρου.
-Πώς είσαι; -Νάντο. Χαίρω πολύ.
Κι εγώ.
Χαίρομαι που σε ξαναβλέπω.
Λοιπόν, άκου.
Το έψαξα λίγο, εντάξει;
Μίλησα με την κόρη μου και την παρέα της, τους συμμαθητές της Ντρέα.
Η επικρατούσα άποψη είναι ότι το έσκασε.
Το λένε εξαιτίας μου. Εξαιτίας του τρόπου ζωής μου.
Δεν είναι απαραίτητο αυτό, εντάξει;
Θέλουμε να βοηθήσουμε.
Ναι. Ο Νάντο ανακάλυψε κάποια πράγματα.
Ωραία. Τι έχεις;
Εξαφανίστηκαν κάνα δυο κορίτσια ακόμη περίπου το ίδιο διάστημα.
-Μια μαθήτρια Β' Λυκείου στο ΜακΚλάιμοντς. -Και μία της Α' στο Κάσλμοντ.
Κι οι τρεις ήταν στο σύστημα αναδοχής.
Αυτό δεν είναι σύμπτωση. Τις άρπαξαν.
Κάτι είναι κι αυτό έστω, σωστά;
Ίσως αρκετό για να ξανανοίξει η έρευνα;
Άσε με να το ψάξω λιγάκι. Έχω κάτι δουλειές να κάνω.
Άκου.
Θα με βοηθήσουν αυτές οι πληροφορίες. Θα επικοινωνήσω σύντομα.
Ευχαριστώ.
Έλα.
Από δω.
Έτοιμη.
-Ευχαριστώ, μωρό μου. -Δεν κάνει τίποτα. Τίποτα.
Ξέρεις ότι δεν σε σερβίρω εσένα, έτσι;
Εδαφικά;
Λιγάκι.
Άκου.
Καλοσύνη σου που μου βρήκες αυτήν τη δουλειά.
Το εκτιμώ.
Δεν κάνει τίποτα.
Τι είναι αυτό; Ενοχές;
Ναι.
Εντάξει.
Καυχιέμαι ότι τα λέω έξω απ' τα δόντια.
Τεξανή;
Τεξανή.
Πάμε να φάμε μαζί κάποια στιγμή.
Ξέρεις…
δεν σε φοβάμαι.
Θα 'πρεπε.
-Χάρηκα που σε είδα. -Κι εγώ.
Τι ήταν αυτό;
Μπελάδες. Αν το κάνω σωστά.
Μετά το μήνυμα της Ρόουζ στη γραμμή πληροφοριών, κατάφερες να τη βρεις;
Όχι, αλλά έμαθα πράγματα απ' το φιαλίδιο των χαπιών
που έγραψε ένας ψυχίατρος στο Λος Άντζελες.
Λες να γύρισε στο Λ.Α.;
Όχι. Θέλει να τη βρούμε.
Ακόμη προσπαθώ να καταλάβω αν εκτέλεσε τη συνταγή κάπου στο Μπέι.
Αξίζει μια προσπάθεια, νομίζω.
Πόπι!
Πες μου, σε παρακαλώ, ότι δεν σπιλώνεις το καλό όνομα της Μάικα Κιθ
χωρίς επαρκείς αποδείξεις.
Με μηνύει κι εκείνη;
Όχι ακόμη, αλλά ξέρεις ότι προλαβαίνει.
Άκουσέ με.
Αφορμή ψάχνουν να προσθέσουν τη δεύτερη σεζόν στα τεκμήρια
για να βασίσουν τον ισχυρισμό κακόβουλης πρόθεσης.
Γίνεται καν αποδεκτό αυτό;
Προφανώς έχεις την ψευδαίσθηση
ότι οι δικηγόροι της θα διαπραγματευτούν καλή τη πίστει.
Η Αλάνα είναι θυμωμένη.
Θεωρώ πως ο Ίνγκραμ έκανε καλά που της έδωσε την ευκαιρία να μου μιλήσει.
Δεν έχεις δικηγόρο τον Ίνγκραμ, αλλά εμένα.
Και ως δικηγόρος σου, που ζει στην πραγματικότητα μια στο τόσο,
σου λέω ότι διψάνε για αίμα.
Να ακυρώσουμε τη διαπραγμάτευση. Έχει νόημα;
Πολύ αργά.
Πρέπει να εμφανιστείς. Χαμογελαστή.
Και να γοητεύσεις ένα μάτσο φίδια χωρίς να σε τσιμπήσουν.
Και στο μεταξύ, σε παρακαλώ, πρόσεχε τι ανεβάζεις στο podcast.
Γιατί ό,τι πεις μπορεί και θα χρησιμοποιηθεί εναντίον σου στη δίκη.
Με πιάνεις;
ΛΑΤΡΕΜΕΝΟΣ ΣΥΖΥΓΟΣ, ΜΠΑΜΠΑΣ, ΠΑΠΠΟΥΣ ΚΑΙ ΠΡΟΠΑΠΠΟΣ
ΕΙΣ ΑΝΑΜΝΗΣΗ
Όμορφη χειροποίητη.
Όρθια ταφόπλακα και πέτρα.
Κεκλιμένη. Γρανίτης με θέση για φωτογραφία.
Και η ανατολή στην επάνω δεξιά γωνία.
-Και χωρίς ημερομηνίες. -Χωρίς ημερομηνίες.
Ξέρω ότι δεν έχει λογική, μα… μια ημερομηνία τη νιώθω πολύ…
Οριστική.
Οριστική. Ναι.
Χωρίς ημερομηνίες, λοιπόν.
Και για την εγχάραξη…
ΤΑΦΟΠΛΑΚΕΣ ΚΟΛΜΑ ΤΖΟΣΟΥΑ ΛΙΟΝΙΝΤ ΚΙΘ.
ΛΑΤΡΕΜΕΝΟΣ ΣΥΖΥΓΟΣ. ΟΣΟ ΔΙΑΡΚΕΙ Η ΖΩΗ, ΔΙΚΗ ΣΟΥ.
Ευχαριστώ.
Ξέρεις ότι σ' αγαπώ.
Όταν τελειώσω μ' όλα αυτά…
μπορούμε να φύγουμε οι δυο μας;
Να ξαναβρούμε ο ένας τον άλλο;
Ναι.
Απενεργοποίηση συναγερμού.
ΙΝΓΚΡΑΜ
Σ' αγαπώ μ' όλη μου την καρδιά.
Σε είδε κανείς;
Όχι. Ήρθα μέσα απ' τα φαράγγια.
Μου έλειψες.
Πού ήσουν;
Με τη Ρόουζ.
Εκείνη με βρήκε.
Τι απέγινε;
-Τίποτα. Δεν την άγγιξα. Εκείνη… -Πού είναι τώρα;
Εξαφανίστηκε. Δεν ξέρω.
Θεέ μου, εσείς οι δυο διαρκώς μου αναστατώνετε τη ζωή!
Συγγνώμη. Δεν το εννοούσα.
Έχουμε περάσει τα πάντα μαζί, Χολτ.
Ευχαριστώ τον Θεό κάθε μέρα που με βρήκες στο πάρκο Πίπολ.
Δεν ξέρω τι θα είχα κάνει χωρίς εσένα.
Ο μέγας προστάτης μου.
Έπρεπε.
Ζόρικη πολυλογού.
Ήμουν.
Δεν ήταν πάντα άσχημα όταν ήμασταν μικροί.
Βρήκαμε ο ένας τον άλλο.
Εκτός αν έκανες τη μεγαλύτερη απάτη όλων των εποχών.
Η αγάπη μου δεν λέει ψέματα. Εντάξει;
Ανησυχώ, όμως, για τη Ρόουζ.
Μπορείς να μου τη βρεις;
ΡΟΛΙΝΣ, ΧΟΛΤ
-Πόπι… -Έχω μια ιδέα.
-Δεν μπορούσε να περιμένει ως το πρωί; -Όχι. Άκου.
Περιμέναμε απαντήσεις απ' τη Μάικα.
Ποπ.
Ίσως να μας τα είπε ήδη.
Γιατί δεν είναι στο Απόβλητο η Ρόουζ;
Κι αν είναι κι απλώς μου διέφυγε;
Ίσως, αλλά κοίτα, μπορούμε να το συζητήσουμε αύριο.
Να πάρει.
-Το όνομά σας; -Λούκαθερ Σρίβπορτ Σκόβιλ.
Θα νιώσετε ένα τσίμπημα. Αυτό ήταν.
Ξέρετε τι ημέρα είναι;
Πέμπτη.
Φτέρνα-δάχτυλα, το ένα πόδι μπροστά από το άλλο.
-Απώλεια όρεξης; -Όχι.
-Ζαλάδα; Αποπροσανατολισμός; -Όχι.
Κύριε Σκόβιλ, ακολουθήστε το φως.
Επαναλάβατε μετά από μένα: Τραπέζι. Καμηλοπάρδαλη. Φορτηγό. Παγωτό. Φωτιά.
Τραπέζι. Καμηλοπάρδαλη. Παγωτ…
Παγωτό. Παγωτό.
Παγωτό.
Να πάρει η ευχή.
-Δεν αστειεύεσαι, βλέπω, θείε. -Με πέρασες για εύκολο χρήμα;
Κατ' εμέ, λίγη πνευματική δραστηριότητα είναι καλύτερη για την αρρώστια μου
απ' ό,τι τα φάρμακά τους.
Μην ανησυχείς, θα τα παίρνω τα χάπια, για τη Λίλι και τα κορίτσια. Απλώς λέω.
Πιθανότατα να 'ναι ασπιρινούλες.
Σκέφτηκες ποτέ πως ίσως είναι κανονικά;
Δεν υπάρχουν "κανονικά".
Όχι ακόμη, κι όχι αρκετά σύντομα.
Όταν ο Νομπλ πλησίαζε προς το τέλος,
αρνιόταν να πιστέψει πόσο χάλια γίνονταν όλα.
Δεν υπήρχαν φράγκα. Η επιχείρηση στα κόκκινα.
Αν μου συμβεί ποτέ αυτό…
Δεν θα συμβεί.
Διάολε.
Χαίρομαι που είσαι εδώ, Μος.
Κι εγώ το ίδιο, θείε.
Όπα. Μεγάλε.
Η κόρη σου, η τρελο-Πόπι, δεν μαζεύεται, φίλε.
Δεν ακούει. Πώς θα την εκπροσωπήσω στη δίκη, αν δεν μ' ακούει καθόλου;
Αν σου πω πώς να την κουλαντρίσεις, θα μου δώσεις μερτικό απ' την αμοιβή σου;
Άκου εδώ τι λέει!
Δικηγόρος είσαι;
Προς τι η έκπληξη στη φωνή σου; Είμαι γκάνγκστερ.
Αλλά ναι, είμαι και δικηγόρος.
Τούτος εδώ με σπούδασε Νομική.
Στο Μπολτ. Τ' όνομα άλλαξε από τότε, λόγω ρατσισμού και μαλακίες, αλλά…
Ερχόταν εδώ πιτσιρικάς κι έλεγε τέτοιες βλακείες πάλι.
Ενοχλούσε λέσχη και πελάτες.
Προσπαθούσα να τον διώξω, αλλά έπιανε τον αντίλογο.
-Και τον κέρδιζα. -Έτσι!
Ήταν πολύ έξυπνος. Φρόντισα να το εκμεταλλευτεί.
Ναι, λέω ότι είμαι ο γιος του.
Νούμερο ένα γιος, ευκολότερος απ' τις τρεις κόρες.
-Έτσι! -Παίζω μετά.
Σειρά σου, μικρέ.
"Μικρός". Μάλλον κερδίζει.
ΣΕΛΤΕΡ
Περίμενε. Επιστρέφω αμέσως.
Φεύγεις; Μόλις ήρθες.
Ναι, θα γυρίσω εγκαίρως για τη ρεπόρτερ.
Όλα καλά;
Μια χαρά, απλώς… Ένας απ' τους εφήβους στο κέντρο νέων έχει μπλεξίματα.
Μήπως να περιμένει; Να οριστικοποιήσουμε τα έργα για τη δημοπρασία.
Έχεις φοβερό μάτι, σ' εμπιστεύομαι.
Μάικα. Τι συμβαίνει;
Η Ρόουζ.
Πρέπει ν' ασχοληθεί ο Μάρκους μ' αυτό.
Όχι. Όχι, είναι κάτι που πρέπει να φροντίσω η ίδια ή ο Χολτ.
Ακόμη…
Διατηρείς ακόμη επαφή μαζί του;
Μην τον βλέπεις.
-Ούτε τη Ρόουζ. -Δεν θα περιμένω μ' αυτήν. Ψάχνει η Πόπι.
Ούτε θέλω να σκεφτώ τι ζημιά θα μπορούσε να κάνει.
Καταλαβαίνω.
Άσε με να το χειριστώ εγώ.
-Παραείναι περίπλοκο. -Γι' αυτό πρέπει ν' αφήσεις εμένα.
Δεν έχω ούτε ατζέντα ούτε προηγούμενα, και δεν θα περιπλέξω τα πράγματα.
Για να αφοσιωθείς σε ό,τι έχει σημασία. Να προετοιμαστείς για τη συνέντευξη.
Θα βρω τη Ρόουζ πριν απ' την Πόπι.
Εντάξει;
Με στοιχειώνει όσο τίποτα…
Το κλαμπ Σαφάιαρ είναι η μόνη φορά
που η Μάικα είναι με ανώνυμη φίλη σε ολόκληρο το Απόβλητο.
Εκείνο το βράδυ, η φίλη μου κι εγώ πήγαμε στο κλαμπ Σαφάιαρ…
Μα γιατί να παραλείψει το όνομα της Ρόουζ;
Ποιος ξέρει; Ίσως κάτι να έγινε.
Ίσως είχαν κάποιον καβγά που δεν μπορούσε να γράψει.
Κι έξω στους δρόμους, ξέρεις…
είναι μια μάχη κάθε μέρα, μόνο να επιβιώσεις.
Δεν γίνεται να ζεις έτσι χρόνια και να μη σου αφήσει κουσούρι.
Άκου μια ιδέα να μου πεις γνώμη.
Εντάξει. Λέγε.
Συνάντησα τη Σαρίς Σπάιβι στο Knock
και μ' εκείνον τον αστυνομικό που τα 'χει η Ντεζιρέ συμφωνήσαμε…
Στάσου, τι; Η Ντεζιρέ τα 'χει με αστυνομικό;
Πόπι, άσε κάτω το κινητό, εντάξει; Δεν σ' το λέω γι' αυτό.
Άκου λίγο. Εντάξει;
Συμφωνήσαμε πως ίσως σχετίζονται οι αγνοούμενες.
Όλες ήταν στο σύστημα αναδοχής.
Θα ήταν ευκολότερα θηράματα.
Ακριβώς. Μ' έβαλε σε σκέψεις, λοιπόν.
Ποια ήταν η Μάικα προτού τη γνωρίσεις;
Το συζητήσατε ποτέ αυτό;
Όχι.
Και τα βιβλία της προσπερνούν εκείνη την περίοδο.
Όταν ήμασταν μικρές δεν ήθελε να το συζητάει.
Δεν πήγα ποτέ στο σπίτι της.
Πάντα συναντιόμασταν στους δρόμους ή στης δεσποινίδας Σίρλεϊ.
Απλώς εμφανίστηκε μια μέρα, σαν αδέσποτη γάτα που μας διάλεξε.
Βλέπεις; Αυτό εννοώ.
Τι στον διάολο μπορεί να συνέβαινε,
ώστε ένα λευκό κοριτσάκι να νιώθει ασφαλέστερο σε μπαρ μαύρων μηχανόβιων;
Πώς πάει ο θρήνος;
Ο θρήνος; Για τι πράγμα;
Για τη Μάικα. Για τη φιλία σας.
Ξέρεις, τέτοια πράγματα είναι τόσο έντονα όσο ένας χωρισμός.
Θέλω να μου λείπει.
Όντως μου λείπει.
Και μετά τσαντίζομαι, επειδή…
δεν ξέρω τι είναι αληθινό.
Αγάπησε ποτέ τον Τζος;
Καταπίεσα όλα μου τα ένστικτα για να την προστατέψω
κι εκείνη το εκμεταλλεύτηκε.
Γιατί;
Τι εννοείς; Επειδή μπορούσε.
-Μα πώς; -Μη με τσαντίζεις, εντάξει;
Εντάξει. Εντάξει.
Δεν οφείλεις να απαντήσεις σ' εμένα, αλλά να ξέρεις, πρέπει ν' αναρωτηθείς.
ΣΑΦΑΪΑΡ
ΑΠΟΒΛΗΤΟ
Κεφάλαιο 8: Το Περιστατικό στο Kλαμπ Σαφάιαρ.
Προτού καν βγει στη σκηνή η μπάντα, ήμουν ενθουσιασμένη.
Ήταν μια προέκταση όλων όσα ένιωθα μέσα μου.
Η πανκ ήταν στα τελειώματά της.
Είχαμε χάσει τις δόξες της.
Το Μαμπούχεϊ Γκάρντενς είχε κλείσει πια.
Το Σάουντ οφ Μιούζικ κατέβασε ρολά.
Το Σαφάιαρ στα τελευταία του,
αλλά το διεκδικούσαμε,
μόνο και μόνο για να νιώσουμε την οργή των ξεχασμένων και παραπεταμένων.
Μα ένας άντρας ξεχώριζε στο πλήθος.
Τα μάτια του φώλιασαν στα δικά μου, ορθάνοιχτα κι αναστατωμένα.
Νόμιζα πως ήταν άγχος.
"Με κοιτάει όπως όλους τους άλλους", είπα μέσα μου.
Μα το βλέμμα του ήταν διαφορετικό. Τον ένιωθα να με παρακολουθεί.
Προσπάθησα να χαθώ στα τραγούδια,
μα η ανησυχία αυξανόταν, ώσπου την ένιωθα πάνω απ' το σφυροκόπημα της μουσικής.
Έψαξα τη φίλη μου, μα δεν την έβρισκα.
Προσπάθησα να βγω από πίσω, αλλά εκείνος με πρόλαβε…
-Έλα δω! -…και μ' έσυρε στην αποθήκη.
-Έλα δω. -Όχι. Όχι!
-Σκάσε! -Όχι! Όχι!
Ο πόνος της γροθιάς στο πρόσωπο δεν ήταν δικός μου.
Ήταν ο κόσμος κάποιας άλλης κοπέλας, που έσπαγε στα δυο.
Ποπ. Άκου.
Ηρέμησε, εντάξει; Μίλησα με τον υπεύθυνο.
Ήταν γύρω στα 12 τότε, οπότε δεν θυμάται τίποτα.
Τι τρέχει; Είσαι καλά;
Η Νόα.
-Έλα, τι έγινε; -Το βρήκα.
Η Ρόουζ εκτέλεσε τη συνταγή σε δωρεάν κλινική της Τζίνγκλταουν.
Είναι ακόμη στο Μπέι. Άρα, θα τη βρούμε αν βιαστούμε.
Η κλινική απέχει δυο τετράγωνα απ' την αποθήκη της λεωφόρου Λέικ.
Έχει πολλούς άστεγους εκεί. Σου στέλνω τη διεύθυνση αμέσως.
Σ' ευχαριστώ. Φεύγουμε.
Φεύγουμε για πού;
Εντάξει.
Η Μάικα;
Δεν είναι ασφαλές για εκείνη να σε δει τώρα, οπότε…
Δεν είναι ασφαλές;
Να σε προστατέψει προσπαθεί.
Κι εμένα με προστατεύει. Τσακωθήκαμε για να μ' αφήσει να βοηθήσω.
Και τη Ρόουζ προστατεύει.
-Τι ξέρεις για τη Ρόουζ; -Δεν ξέρω. Μόνο…
Μόνο ότι δεν θέλω να βλάψει τη Μάικα.
Τακτοποιείται με τα λεφτά.
Αλήθεια;
Ή η Μάικα δεν θα μπορέσει ποτέ να πάει παρακάτω;
Πάντα θα κρέμεται από πάνω της η απειλή της Ρόουζ.
Απλώς… Πρέπει να κάνουμε κάτι για τη Μάικα.
Είναι μια κολεκτίβα καλλιτεχνών
με ένα συνονθύλευμα εκτοπισμένων και δημιουργών.
Έχω την αίσθηση πως η Ρόουζ είναι εδώ.
Γεια. Τι κάνετε;
-Θέλετε κάτι; -Πιστεύεις πως είναι εδώ;
Συγγνώμη! Δεν μπορείτε να μπαίνετε έτσι.
Κοινωνικοί λειτουργοί είστε;
Συγγνώμη για την ενόχληση.
Δεν ήρθαμε για μπελάδες.
ΑΒΟΗΘΗΤΟΙ
Απλώς ψάχνουμε για τη Ρόουζ Γκιλ.
-Γιατί την ψάχνετε; -Τι τη θέλετε;
Αφήστε την ήσυχη.
Εγώ είμαι η Ρόουζ.
Ακολουθήστε με.
Βασίλισσα στο Β-2.
Εντάξει.
Αναγνώρισα τη φωνή σου απ' το podcast.
Εσένα δεν σε ξέρω.
-Είναι φίλος μου. -Όχι δικός μου.
Εντάξει. Θα κάνω μια βόλτα.
Πώς με βρήκατε;
Άφησες κάποια πράγματα στο σπίτι του Χολτ.
Φαίνεται πως το ξανασμίξιμο αγρίεψε.
Είσαι καλά;
Είμαι ζωντανή.
Ξέρω ότι έχεις παρελθόν με τη Μάικα Κιθ και τον Χολτ Ρόλινς.
Όχι σύμφωνα με τα βιβλία της Μάικα. Δεν θα 'ξερες καν ότι υπάρχω.
Θα σε βοηθήσω να το διορθώσεις αυτό.
Το ξέρω.
Για το podcast σου.
Κι εγώ σ' έψαχνα.
Αν θέλεις να μοιραστείς την ιστορία σου, εγώ θέλω ν' ακούσω.
Οι περισσότεροι δεν πιστεύουν ότι λέω την αλήθεια.
Κι εσύ το ίδιο;
Θα πρέπει να σου βρω κάποιον να μ' επιβεβαιώσει;
Θα ξεκινήσω με την υπόθεση πως ό,τι μου λες είναι αλήθεια.
Να αρχίσουμε απ' αυτά που ξέρω;
Εσύ, η Μάικα και ο Χολτ ήσασταν φίλοι πολλά χρόνια πριν.
Κολλητοί. Ίσως ν' αγαπιόσασταν κιόλας.
Ισχύει.
Ώσπου μας έστειλε στη φυλακή.
Θα…
Θα ηχογραφήσω τα υπόλοιπα.
Όταν βγήκα, δεν είχα τίποτα.
Επιβίωσα, όμως.
Η Μάικα είχε εξαφανιστεί, αλλά δεν είχα πρόβλημα.
Ώσπου το είδα.
Τι είδες;
Το βιβλίο της.
Το δικό μου βιβλίο.
Τα έκλεψε όλα.
Μπήκε στο μυαλό μου, άρπαξε κάθε ανάμνηση, όλα όσα είχα.
Ρόουζ, τι εννοείς;
Ρ. ΓΚΙΛ
Η Μάικα Κιθ μού έκλεψε τη ζωή.
ΜΑΪΚΑ ΚΙΘ/ΚΛΕΦΤΡΑ ΑΠΟΒΛΗΤΟ/ΚΑΡΧΑΡΙΑΣ
Μίλα μου για το πρωτόκολλο θλίψης.
Πώς έγινε βασικό κομμάτι του προγράμματος ευεξίας;
Μου είχαν γράψει πάρα πολλές γυναίκες, με συναντούσαν στην περιοδεία μου,
που πονούσαν.
Συναισθηματικά, σωματικά, πνευματικά.
Είδα μια ευκαιρία να…
Όπως τα στάδια της θλίψης γύρω από τον θάνατο,
να αναπτύξω εργαλεία και διαδικασίες
για να βοηθήσω γυναίκες να αντιμετωπίσουν απώλειες και απογοητεύσεις.
-Τα δοκίμασες και η ίδια; -Το έκανα, ναι.
Κι ενώ θρηνούσα την απώλεια του παιδιού μου…
-Την αποβολή; -Ναι.
Σκέφτηκα…
μήπως ο πόνος της εγκατάλειψης που εσωτερίκευα
επηρεάζει αρνητικά την ικανότητά μου να ολοκληρώσω την κύηση.
Μέσα στο σκοτάδι,
σίγουρα πολλές γυναίκες έχουν νιώσει έτσι.
Ναι. Μα δεν το συζητάμε. Όχι αρκετά.
Σκέφτηκα πως με την ιστορία μου θα μπορούσα να βοηθήσω κάποιες.
Γι' αυτό το μήνυμα άγγιξε τόσο πολλούς θαυμαστές σου.
Γι' αυτό συνεχίζω να λέω την αλήθεια. Τη δική μου αλήθεια.
Το πρώτο μου σκίτσο.
ΑΔΕΛΦΗ ΑΠΟ ΑΛΛΟ ΠΑΤΕΡΑ
Πρέπει ν' αγαπάς πολύ κάποιον για να τον απαθανατίσεις έτσι.
Αυτό κάνει εκείνη. Σε κάνει να θες να τη φροντίσεις.
Όταν βγήκα απ' τη φυλακή, προσπάθησα να συγκεντρωθώ στην τέχνη μου.
Τα κατάφερα για λίγο. Είχα στρώσει.
Ώσπου είδα το βιβλίο.
Τα σχέδιά μου.
Σελίδες απ' το ημερολόγιό μου.
Τις ιστορίες μου, τον πόνο μου.
Τίποτα απ' αυτά δεν συνέβησαν σ' εκείνη. Σ' εμένα συνέβησαν.
Η επίθεση στο κλαμπ;
Πήγα στη συναυλία επειδή μου το ζήτησε εκείνη.
Και σηκώθηκε κι έφυγε μόνη της.
Δεν ήξερε καν τι έγινε ώσπου της τα 'πα.
Λυπάμαι πολύ, Ρόουζ.
Λυπάσαι, λυπάσαι. Όλοι λυπούνται, γαμώτο.
Ακόμη κι ο άντρας της λυπόταν.
Τα είπες όλα αυτά στον Τζος;
Κακό του κεφαλιού μου.
Μετά απ' το βιβλίο…
προσπάθησα να ζωγραφίσω για να ξεχαστώ.
Για να ξεφύγω από…
απ' το να νιώθω σαν ένα τίποτα.
Μα όλα αυτά δεν είχαν σημασία.
Ρόουζ, προσπάθησες ποτέ να πεις σε κάποιον τι σου έκανε η Μάικα;
Έγραψα γράμματα σε εφημερίδες και περιοδικά.
Προσπάθησα να μιλήσω με τη Μάικα.
Με μπλόκαραν απ' τα σόσιαλ μίντια όταν πόσταρα γι' αυτό.
Ποιος θα πιστέψει μια άστεγη μαύρη που τα 'χει χαμένα;
Τι σχέση έχει ο Τζόσουα Κιθ μ' όλα αυτά; Ξέρω ότι του μίλησες.
Ήξερε για σένα και τη Μάικα;
Η Μάικα δεν θα το 'λεγε σε κανέναν.
Γι' αυτό έβγαλες εισιτήριο για την ταινία του στο Λ.Α.
Για να του πεις την αλήθεια.
Με είπε ψεύτρα.
Όπως όλοι οι άλλοι.
Μα μετά άλλαξε.
-Γιατί; -Δεν ξέρω.
Του είπα πως η Μάικα κάνει σαν άγριο θηρίο όταν παγιδευτεί.
Μόνο έτσι ξέρει να προστατεύεται.
Καταστρέφοντας όποιον βρει μπροστά της.
Ο Τζόσουα ήρθε να με δει πάλι.
Μου είπε ότι με πίστευε.
Κοίτα.
ΑΠΟ ΤΟΝ ΤΖΟΣΟΥΑ ΣΕ ΠΙΣΤΕΥΩ
Το έφτιαξα από ένα email που μου έστειλε.
"Σε πιστεύω".
ΕΞΟΔΟΣ ΚΙΝΔΥΝΟΥ
Τι τρέχει; Γιατί χτυπάει ο συναγερμός;
Συμβαίνει κάτι;
Τι γίνεται;
Οι συναγερμοί. Κάποιος μπήκε μέσα.
Τι τρέχει;
Έπιασε φωτιά!
-Σήμανε συναγερμός, -Βγείτε όλοι έξω!
Κάντε άκρη!
Τρέξτε! Πρέπει να βγούμε έξω!
Ρόουζ!
-Άκρη, άκρη! -Πόπι!
-Ρόουζ; -Είσαι καλά;
-Ναι. -Κάνε λίγο πέρα.
-Εντάξει. Ο Χολτ είναι. Πιάσ' τον Χολτ! -Ο Χολτ;
Το 'χω. Ρόουζ;
Είμαι πρώην νοσηλεύτρια. Καλέσαμε ασθενοφόρο. Έρχονται.
Εντάξει. Θεέ μου!
Παράτα με!
Διαλυθείτε!
-Διαλυθείτε! -Άφησέ τον!
-Όπλο! Άφησέ τον! -Να βλέπω τα χέρια σου!
Μάρκους!
Να δω τα χέρια σου, γαμώτο!
-Ακούστε… -Μάρκους!
-Κάτω τα κωλόχερά σου! -Είναι ο δράστης!
Είναι ο δράστης! Εντάξει;
Είμαι πρώην αστυνομικός.
-Θα βγάλω την ταυτότητά μου… -Όχι, όχι…
Μάρκους!
Μπρούμυτα!
-Λάθος άνθρωπο χτύπησες! -Μπρούμυτα!
Εντάξει!
Θεέ μου.
Ψηλά τα χέρια! Άνοιξε τα πόδια!
Μάρκους!
Πόπι.
-Πάρε τη Ζαρίνα, εντάξει; -Εντάξει.
Μην το ξεχάσεις!
Θεέ μου.
ΙΑΤΡΙΚΟ ΚΕΝΤΡΟ ΑΛΤΑ ΜΠΕΪΤΣ
Γαλάζιος κωδικός στο 359.
Πόπι. Τι έγινε;
Πυροβόλησαν τον Μάρκους. Δουλεύαμε μια υπόθεση.
-Υπόθεση; Ο Μάρκους δουλεύει στη Σέλτερ. -Μιλούσαμε με κάποια…
Δεν έχω χρόνο για τέτοια, ούτε θέλω ν' ακούσω τίποτα από σένα.
Πού είναι ο άντρας μου;
Χειρουργείται.
Λυπάμαι.
Λυπάσαι. Τι πάει να πει αυτό;
Λυπάμαι.
Πάμε να δούμε μήπως μάθουμε κάτι.
Δεν σε θέλω εδώ.
Μάρκους.
Σε παρακαλώ.
-Γεια. -Γεια.
Πώς νιώθεις;
Πυροβολημένος.
Θεέ μου, με τρόμαξες.
Πού είναι η Τρίνι;
Στους γονείς μου.
Θα χαρεί πολύ να σε δει.
Από τότε που τα ξαναφτιάξαμε…
σε λέω γυναίκα μου.
Κι εσύ με λες άντρα σου.
Βασικά, είμαστε ακόμη διαζευγμένοι.
Ακόμη διαζευγμένοι;
Τι λες να το διορθώσουμε;
Το συζητάμε αργότερα.
Μάρκους, πώς έγινε αυτό;
Πάλευα μ' έναν ύποπτο.
Έναν ύποπτο…
Δεν είσαι αστυνομικός πια.
Ναι. Βασικά…
ίσως αν ήμουν να μη μ' είχε πυροβολήσει εκείνο το καθίκι.
Ποιος είναι;
ΜΠΕΛΑΣ
Όχι τώρα.
Καλέσατε τον Μάρκους Κίλεμπρου. Ξέρετε τι να κάνετε.
Μάρκους, εγώ είμαι.
Απλώς πήρα να δω πώς είσαι.
Δεν μου λένε τίποτα οι γιατροί.
Τηλεφώνησέ μου.
ΝΤΙΜΙΤΡΙΟΥΣ ΡΟΣ
Ντιμίτρι, εγώ…
Ελπίζω να 'χεις λόγο που λείπεις.
Η διαπραγμάτευση αρχίζει σε 15 λεπτά.
Γαμώτο. Το ξέχασα τελείως.
Έλα τώρα, Πόπι!
-Πυροβόλησαν τον Μάρκους. -Τι;
Είναι καλά;
Προσπαθώ να μάθω.
Λοιπόν, θα τους ενημερώσω για την έκτακτη ανάγκη.
Σίγουρα θα καταλάβουν ότι…
Όχι, γλυκιά μου. Δεν καταλαβαίνουν. Θα κάνω ό,τι μπορώ, όμως.
-Πρέπει να έρθω στην πόλη; -Όχι, όχι.
Πρέπει μόνο να αφοσιωθείς στην αγωγή, εντάξει;
Και να μ' ενημερώνεις.
Μόλις μου τηλεφώνησε η Ζαρίνα Κίλεμπρου. Πυροβόλησαν τον Μάρκους.
Χριστέ μου. Είναι καλά;
Τον πυροβόλησε η αστυνομία και συνέλαβαν τον Χολτ.
Και η Ρόουζ; Τη βρήκαν;
Είναι αναίσθητη, στο νοσοκομείο.
Την πυροβόλησε ο Χολτ. Άιβι, τι πήγες κι έκανες;
Ήταν φίλη μας. Ποτέ δεν θα της έκανε κακό.
Τι του είπες;
Του έδωσα τα μετρητά, αυτό μόνο.
Δεν είπα τίποτα άλλο.
Ξέρεις γιατί συμβαίνει αυτό, έτσι;
Η Πόπι.
Υποτιτλισμός: Εύα Τανταλίδου